Gråtrost

Gråtrost (Turdus pilaris) er den vanligste
trostefuglen i Norge.

 Beskrivelse 
Gråtrosten er en kraftig bygget trost med forholdsvis lang stjert.  Den er 25–27 cm lang, og har et vingespenn på 39–42 cm, på størrelse med svarttrosten.  Den veier om lag 100 g.

Gråtrosten er askegrå på oversiden av hodet, nakken, overgumpen og på sidene.  Ryggen er kastanjebrun, stjerten sort, mens buken og undergumpen er hvit med kraftige pilspissformede flekker.  Brystet er lyst beige med langsgående streker.  Den har en lys øyebrynsstrek, og er mørk mellom øyet og nebbet.  Nebbet er guloransje med grå nebbspiss.  Den har mørkegrå ben. Kjønnene er like i fjærdrakt.

 Lyd 
Hannens sang er en skvatrende «prating», iblant med et høyt, tynt «giih».  Varsellyden er et kraftig, gjentatt «tsjakk». I hekketiden har den en skvattrende lyd som kan vare opp mot 3–4 sekunder når den posisjonerer seg i territoriet sitt.

 Utbredelse 
Gråtrosten hekker i de nordlige delene av Europa, fra helt nord i Skandinavia til sydøstlige Frankrike, nordlige Italia, Slovenia, Kroatia, Russland, nordlige Ukraina, deler av Kaukasus og øst til elven Aldan i Sibir.  Siden 1937 hekker den også helt syd på Grønland.  De fuglene som hekker i den nordligste delen av utbredelsesområdet trekker gjerne sørover om vinteren.  Den er en vanlig vintergjest i Storbritannia og Irland, selv om den sjelden hekker der.

I Norge er den vanlig over hele landet, og spesielt på Østlandet og i Nord-Norge.  De fleste trekker sørover til sør/vest-Europa i oktober–november, men noen overvintrer også, spesielt om det har vært rikelig med bær.

Arten finnes i: Albania, Aserbajdsjan, Belarus, Belgia, Bosnia-Hercegovina, Bulgaria, Tsjekkia, Danmark, Egypt, Estland, Finland, Frankrike, Grønland, Hellas, Island, Iran, Irak, Irland, Israel, Italia, Jordan, Kasakhstan, Kina, Kirgisistan, Kroatia, Kypros, Kuwait, Latvia, Libanon, Libya, Liechtenstein, Litauen, Luxembourg, Malta, Montenegro, Nederland, Nord-Makedonia, Norge, Palestina, Polen, Portugal, Romania, Russland, Saudi-Arabia, Serbia, Slovakia, Slovenia, Spania, Sveits, Sverige, Syria, Tadsjikistan, Tyrkia, Tyskland, Ukraina, Ungarn, Storbritannia, Usbekistan og Østerrike.

 Levevis 
miniatyr|venstre|150px|Ungfugl.

Gråtrosten legger det åpne redet fortrinnsvis i trær og busker i løv- eller blandingsskog, parker og hager.  Den opptrer som regel i flokk, og til forskjell fra andre troster ruger den helst i kolonier, sannsynligvis for gjensidig forsvar mot kråkefugler og andre eggtyver.  Angripere mot kolonien blir jaget med stor aggressivitet, kraftig varsling og bombardement med avføring, som kan være skadelig for andre fuglers fjærdrakt.  Den har derfor også fått navnet skittrast.

I mai–juni legger hunnen 5–6 lysegrønne egg med brune flekker.  Hunnen ruger i 10–14 dager, hvoretter begge foreldrene forer opp ungene.  Ungene er flyvedyktige etter ytterlige 12–14 dager og forlater da redet.

Om våren og sommeren lever den for det meste av meitemark, men også andre slags smådyr, så som insekter og edderkopper, mens den om høsten og vinteren lever av bær, nedfallsfrukt o.l.

 Referanser 

 Eksterne lenker 

 Norsk ornitologisk forening
 Miljølære
 Gråtrost
 Bilder av gråtrost 

Kategori:Troster
Kategori:Albanias fugler
Kategori:Aserbajdsjans fugler
Kategori:Belarus’ fugler
Kategori:Belgias fugler
Kategori:Bosnia-Hercegovinas fugler
Kategori:Bulgarias fugler
Kategori:Danmarks fugler
Kategori:Egypts fugler 
Kategori:Estlands fugler
Kategori:Finlands fugler 
Kategori:Frankrikes fugler
Kategori:Grønlands fugler
Kategori:Hellas' fugler 
Kategori:Irans fugler
Kategori:Iraks fugler 
Kategori:Irlands fugler
Kategori:Islands fugler 
Kategori:Israels fugler 
Kategori:Italias fugler
Kategori:Jordans fugler 
Kategori:Kasakhstans fugler
Kategori:Kinas fugler
Kategori:Kirgisistans fugler
Kategori:Kroatias fugler 
Kategori:Kuwaits fugler 
Kategori:Kypros' fugler
Kategori:Latvias fugler 
Kategori:Libanons fugler
Kategori:Libyas fugler 
Kategori:Liechtensteins fugler
Kategori:Litauens fugler 
Kategori:Luxembourgs fugler
Kategori:Maltas fugler
Kategori:Montenegros fugler 
Kategori:Nederlands fugler
Kategori:Nord-Makedonias fugler 
Kategori:Norges fugler 
Kategori:Palestinas fugler 
Kategori:Polens fugler
Kategori:Portugals fugler 
Kategori:Romanias fugler
Kategori:Russlands fugler 
Kategori:Saudi-Arabias fugler
Kategori:Serbias fugler 
Kategori:Slovakias fugler
Kategori:Slovenias fugler 
Kategori:Spanias fugler
Kategori:Storbritannias fugler
Kategori:Sveits' fugler 
Kategori:Sveriges fugler
Kategori:Syrias fugler 
Kategori:Tadsjikistans fugler
Kategori:Tsjekkias fugler 
Kategori:Tyrkias fugler 
Kategori:Tysklands fugler 
Kategori:Ukrainas fugler 
Kategori:Ungarns fugler
Kategori:Usbekistans fugler
Kategori:Østerrikes fugler
Kategori:Dyr formelt beskrevet av Carl von Linné
Kategori:Fugler formelt beskrevet i 1758